CELEX: 32021R0251
Language: sk
Date: 2021-02-18 00:00:00
Title: Nariadenie Rady (SZBP) 2021/251 z 18. februára 2021, ktorým sa mení nariadenie (ES) č. 314/2004 o reštriktívnych opatreniach s ohľadom na situáciu v Zimbabwe

19.2.2021   
               
               
                  SK
               
               
                  Úradný vestník Európskej únie
               
               
                  L 58/9
               
            
         NARIADENIE RADY (SZBP) 2021/251
         z 18. februára 2021,
         ktorým sa mení nariadenie (ES) č. 314/2004 o reštriktívnych opatreniach s ohľadom na situáciu v Zimbabwe
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady (SZBP) 2021/258 z 18. februára 2021, ktorým sa mení nariadenie 2011/101/SZBP o reštriktívnych opatreniach s ohľadom na situáciu v Zimbabwe (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (ES) č. 314/2004 (2) nadobúda účinnosť niekoľko opatrení stanovených rozhodnutím Rady 2011/101/SZBP (3) s ohľadom na situáciu v Zimbabwe vrátane zmrazenia finančných prostriedkov a hospodárskych zdrojov označených osôb a subjektov.
                  
               
                     (2)
                  
                  
                     Rada 18. februára 2021 prijala rozhodnutie (SZBP) 2021/258, ktorým sa vypúšťa jedna osoba zo zoznamu osôb a subjektov a menia sa záznamy týkajúce sa dvoch osôb na zozname osôb a subjektov, na ktoré sa vzťahujú reštriktívne opatrenia uvedené v prílohách I a II k rozhodnutiu 2011/101/SZBP.
                  
               
                     (3)
                  
                  
                     Vykonávacím nariadením Komisie (EÚ) 2021/253 (4) sa 17. februára 2021 zodpovedajúcim spôsobom zmenila príloha III k nariadeniu (ES) č. 314/2004. Vypustenie osoby zo zoznamu osôb a subjektov, na ktoré sa vzťahujú reštriktívne opatrenia, si takisto vyžaduje vypustenie tejto osoby z prílohy IV k nariadeniu (ES) č. 314/2004, v ktorej sa uvádzajú osoby a subjekty, ktorým sa pozastavili reštriktívne opatrenia podľa článku 6 ods. 4 uvedeného nariadenia.
                  
               
                     (4)
                  
                  
                     Príloha IV k nariadeniu (ES) č. 314/2004 by sa mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha IV k nariadeniu (ES) č. 314/2004 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. februára 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Pozri stranu 51 tohto úradného vestníka.
         
            (2)  Nariadenie Rady (ES) č. 314/2004 z 19. februára 2004 o reštriktívnych opatreniach s ohľadom na situáciu v Zimbabwe (Ú. v. EÚ L 55, 24.2.2004, s. 1).
         
            (3)  Rozhodnutie Rady 2011/101/SZBP z 15. februára 2011 o reštriktívnych opatreniach s ohľadom na situáciu v Zimbabwe (Ú. v. EÚ L 42, 16.2.2011, s. 6).
         
            (4)  Pozri stranu 15 tohto úradného vestníka.
      
      
         
            PRÍLOHA
            V prílohe IV k nariadeniu (ES) č. 314/2004 sa vypúšťa tento záznam:
            
                        „4.
                     
                     
                        Shiri, Perence (alias Bigboy) Samson Chikerema“.